Այսօր Ազգային ժողովում քննարկվում էր «Ներման մասին» օրենքի նախագիծը, որը ներկայացնում էր Արդարադատության փոխնախարար Սուրեն Քրմոյանը։ Սույն նախագծով, հիշեցնենք, ներման բացառիկ իրավունքն այլեւս ՀՀ նախագահի մենաշնորհը չի լինելու: Այդ իրավունքն անցնում է ՀՀ վարչապետին: Այսինքն, այսուհետ ներման մասին հարաբերությունները պետք է կարգավորվեն օրենքով, այնինչ, մինչ այդ կարգավորվում էին ՀՀ նախագահի հրամանագրով, եւ նախագահն էր միանձնյա որոշում՝ ներե՞լ այս կամ այն դատապարտյալին, թե՞՝ ոչ: